64

ISIGIDIMI SAMAXOSA, AUGUST 1, 1885.

ICEBO NGE NCWADI ZESI XOSA.

UKUBUBA KUKA N. SIKWEYIYA.

Nkosi yam.—Kwipepa lako, lale nyanga ndibone kumhlati wa  
“Mabal’Engwe” indawo yokuba iverses apa ozininzi zo Ngxoxo ngo  
Mfundo ukuba ziza kwenziwa incwadi. Ndayivuyola kakulu lonto  
kuba mna bendizitanda noko bendinamazwi amaninzi kuzo obe ndinga-  
waqondi into ayitetiyo, enditi ngako oko ndilahlekwo bubumnandi  
bento endiyifundayo.

Unyanisile umbali wa “Mabal’ Engwe ” ukuba ziyalambata incwadi  
ngenteto yetu. Ingamkelwa luluntu ngovuyo nolo ike yako. Kodwa ko  
kwaba njengam ingamkeleka ngovuyo notakazolo olunga pezulu ukuba  
ibiyakupuma inencazelo yawo onko Iamazwi angaqelekileyo entetweni,

enditembayo ukuba aqeleko esazeka ku Mbali wale “ Ngxoxo” yedwa;  
mhlaumbi nabanye aba mbalwa. Kaundixelele wena mhleli u " bedidla-  
ba” u " Ncakasana ” namanye amazwi kukutinina?

Baninzi abanga yinoneleyo le " Ngxoxo Ngemfundo ” ngenxa  
yokuba bengona kuyilandela, iyinto aba kangela bayishiye.  
Kubantu abayaziyo inteto yesi-Xosa nje ngombali wale “Ngxoxo’’  
onokusebenzisa amazwi anje, ngokuzitemba, ngobe bala i Dictionary yesi  
Xosa nokuba ilulana ekuqaleni ukuze abantu bafumane kuyo incazelo  
ngezi terms. Anditandabuzi ingafunwa kakulu kunokuba abantu bema-  
na befunisela bequbeka kulamazwi abonakalayo e Sigidimini nakwezinye

izishicilelo ezitsha nje ngo Guqulo olutsha lwezi Balo ezingcwele. Kuko  
amazwi angenakwaziwa luluntu oluninzi ngapandle kwabahletyelweyo  
ngaba bali bala mazwi. Xa kunjenje nje kubonakala ukuba ubani na-  
bani uyakuyila mhlaumbi atete amazwi angaziwayo ngabanye sibe si  
Xosa sake eso. Kuyafuneka ukuba sibe nayo into entetweni esinokuya  
kuyo sonke ngoku qiniseka.

Maxa ndilapo kunganjanina Mhleli ukuba ipepa elimnandi kunene  
like Mr. W. W. Gqoba nge mb'ali yaba Ntsundu elikutshwayo ngoku  
ngesi Ngesi kwi Christian Express likutshwe nase Sigidimini zesive  
imvo zabo banako ne Bali letu ba Ntsundu ekufuneka libe sesi Shicile-  
lweni esinga gugiyo.

Kanti abamhlope (ama Ngesi &c.) kusitiwa ngabantu nje nabo ba-  
puma kule Nkosi ingu “ Ntu ” sapuma kuyo nati tina bamnyama?

Ndingayuya undifakele lemida Mhleli kwelopepa lako. Undixolele  
ngobude bale.

Ndim

Vuso Memani.

July 12th 1885.

[U mhlobo wetu u “ Vuso Memani ” sitemba ukuba wovuyiswa kuku- va ukuba asiyiyo le yodwa incwadi ka Mr. W. Gqoba eyilwayo. Ngati i “ Mvumi yo Hlanga ”, u John Knox Bokwe, lixapetshu ezi Notini ukwenza incwadi yengoma zake. Nayo yopuma kulonyaka. Hutshu ! Hutshu!! Hutshu!!! mabandla akowetu.—Ed. Isigidimi.]

Lovedale, July 23,1885.

Mhleli we Sigidimi,—Ndikubikela ukuba ngo July 5, ngexesha  
lesitoba nge Cawa ngokuhlwa kubube e Xesi u Ntoyapi Sikweyiya.  
Yemka indoda leyo itembele ku Msindisi wayo, yamoyisa u Satana  
kunye nemikozi yake. Andikolwa ukuba ndingane mvume, bendifuna  
ukuba ibaliswe e Sigidimini ingxelo yale ndoda nomsebenzi eb’iwusebe-  
nzele i Nkosi yayo, mhlayimbi nawe unganendawo ongazifakayo ngobom  
bayo, njongoko waziyo ukuba ibingu mshumayeli wendaba ezilungileyo.

WILLIAM N. SIKWEYIYA.

[Ukububa kuka Ntoyapi Sikweyiya, umfo wasema Tunzini. Lomntu  
utiwo ngcumbu yindawo yokumane elitsho kunene ngasentla ibende,  
kanti ke lonto iyamgqiba. Ube ngomnye wamadikoni alo tyalike ka  
Rev. F. G. G. Kayser wase Knapp’s Hope. Izihlobo mazamkele  
lombiko.—Ed. Isigidimi]

*ISIGIDIMI SAMA-XOSA.*

Andifuni Mhleli ukunga ndingateta into eyakukataza bard pakati  
kohlanga oluntsundu, nokuba lolumhlope. Xa ndilapo nkosi, ndinqa-  
kula into enqakulwe ngumfo wase Dayimani malunga nokungavisisani  
kwake ne Sigidimi lonto uyifake kwipepa ekutiwa Zimvo Zabantsundu,  
lomhla wesitatu ku June lo sinaye. Iyadanisa mna kum into etetwa

lelonene malunga nobunca be Sigidimi. Tina bantu bamnyama  
azikasifaneli into ezinjalo ukuba sizigcakamele. Eyona nto ndicinga  
yona yeyokuba, ngumnqweno wake wonke ontsundu ukunga anganda  
amapepa esi Xosa kuzo zonke indawo, mhlaumbi xa andileyo zobako  
indawo ezinandipisayo malunga necala lawo banzi. Ingqondo zetu  
mfo ka bawo zisencinane; kodwa ndiyatemba ukuba amapepa ays  
kuzandisa exesheni. Eyona nto ndicinga ukuba ikufanele, gxeka inteto  
epuma kwi Sigidimi, usiyeke sizihlalele sons. Ngati mfo ka bawo

lomkondo siya kweyela kuwo sonke tina bafo bafunda amapepa.  
Sendite gxeka inteto yodwa, nditsho ngesizatu sokoyikela ukuba tina  
bantu bazidenge siya kumisa ibakana malunga nelopepa lingumakulu  
ezintetweni zalo. Sibe singabulandanga ubuko nengcambu zalo.  
Nditi bamkeli bamapepa ohlanga inteto ezinjengale mazingamkelwa,  
ziyakuvelisa isenzakalo esikulu kwizidenge ezisiti. Eyona ndawo  
iyiyo masinqulelo amapepa ohlanga ukuba ande. Ongalifuniyo ipepa  
elitile makaliguzule elo lingavisisani nomoya wake, okanye makaliti  
criticise. Ngati Mhleli lento iyakuba yingozi kubafundi bamapepa  
esi Xosa abazizidenge. Yona indawo engavisisani nabani nokuba  
kukulipina ipepa lohlanga makayitetise, liyekwe ipepa licume, lande.  
Siya kuya ngapina mzi wakowetu xa apelileyo amapepa? Ngati kuya  
kuba nzima ukuba indoda izakutala isiko elidala lokubeka umnqayi  
emagxeni, igqibe amakulu-kulu emigama. isiya kubika intwana engepi  
kwelinye ilizwe. Ndiyatemba, ndikolwa kanjalo ukuba ininzi impi  
eti, “ Anga angacuma amapepa ohlanga.” Ndinento eninzi Mhleli  
endingayitetayo malunga nalenteto, ndoyeka, kodwa ndingayenza  
indawo leyo xa lento isentetweni. Mzi wakowetu batalani Isigidimi

ne Mvo Zabantsundu zizalwa siso nje ziya kufuza unina.

Barkly East, 12 June, 1885. Zwelinjani.

ISAZISO SAKWA RULUMENTE.

No. 572, 1885.

Kwi Ofisi yo Mgcini Ndyebo, ye Koloni, yase Kapa, Cape of Good Hope,

19th June, 1885.

IMALI YE ZINDLU, KA 1885.

Wonke ubani uyalatiswa ku Mteto, Act 20, we 1878, ekute ngawo bati bonke abantu aba nezindlu abalala kuzo, bamelwa kukubatala lomali ibizwa ngulo mteto. Ke, ngalo Mteto, lomali yamelwa kukurolwa kwango suku lokuqala luka July, 1885, ize kuti ukuba ubani ugqitisile ngentsuku ezimashumi asitoba kolosuku, amelwe kukudliwa isheleni ezimbini ngapezulu (2s.) esel’ eyakuti ke yombini lomali irolwe ngalanga nye.

Kanjalo kucelwa wonk'ubani ukuba ajonge kwi siqendu sesitatu kwa salo Mteto (Section 3). Esiti, maze avele mhlope wonke umntu oti yena akamelwe kukurola lomali, kuba lute lufika olosuka lokuqala luka July, 1885, yaye indlu yake engekayaki, okunye engekalali kuyo kanjalo, kwisituba sentsuku ezimashumi asitoba pambi kolo suku, kuwo lonyaka; mhlaumbi ibingeko, okunye kube kungekalalwa kuyo. Abangatshoyo ke boyingenisa londawo kwi Mantyi zabo kwintsuku ezimashumi matandatu kusukela kusuku lokuqala luka July, 1885.

Bokangela nakwisiqendu seshumi linesibozo (Section 18) esiti, bonke abangahlaulanga bayakuba netyala.

J. GORDON SPRIGG,

Umgcini-Ndyebo wale Koloni.

Elipepa lishicilelwa E-Lovedale Institution ekuqalekeni kwe nyanga.